永曆四年春，伐潮陽，未能下。時兩島為彩、聯所踞，其將章雲飛恣肆不道。成功密語諸將曰：『兩島吾家，臥榻之側，豈容他人鼾睡』？乃嚴部勒，中秋抵廈門，遂併聯軍，可四萬餘人，威稜日振。已而殺之。彩率所部之南中漁獵，數年復之，卒於家。十一月，帝在南寧。十二月，清軍陷廣州，鎮帥杜永和奔瓊州，成功謀往接之。